CELEX: 
Language: fi
Date: 2017-12-15 00:00:00
Title: KOMISSION TÄYTÄNTÖÖNPANOPÄÄTÖS, edellytysten vahvistamisesta kolmansista maista peräisin olevien tiettyjen hedelmien ja niiden hybridien siirtämiselle, varastoinnille ja jalostukselle tiettyjen haitallisten organismien unioniin kulkeutumisen estämiseksi

KOMISSION TÄYTÄNTÖÖNPANOPÄÄTÖS,
            
            
               annettu 15.12.2017,
            
            
               edellytysten vahvistamisesta kolmansista maista peräisin olevien tiettyjen hedelmien ja niiden hybridien siirtämiselle, varastoinnille ja jalostukselle tiettyjen haitallisten organismien unioniin kulkeutumisen estämiseksi
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä toimenpiteistä 8 päivänä toukokuuta 2000 annetun neuvoston direktiivin 2000/29/EY
                  1
                ja erityisesti sen liitteessä IV olevan A osan I jakson 16.2 kohdan e alakohdan ja 16.4 kohdan e alakohdan, 
            
            
               sekä katsoo seuraavaa:
            
            
               (1)Direktiivin 2000/29/EY liitteessä IV määritetään noudatettavat erityisvaatimukset, jotka koskevat kasvien ja kasvituotteiden tuomista kaikkiin jäsenvaltioihin ja siirtämistä niissä. 
            
            
               (2)Direktiivin 2000/29/EY liitteessä IV olevan A osan I jaksoon lisättiin 16.2 kohdan e alakohta ja 16.4 kohdan e alakohta komission täytäntöönpanodirektiivillä (EU) 2017/1279
                  2
               . Kyseisissä kohdissa vahvistetaan erityisvaatimukset tiettyjen teolliseen jalostukseen tarkoitettujen hedelmien osalta (kasvien Citrus L., Fortunella Swingle, Poncirus Raf., Microcitrus Swingle, Naringi Adans., Swinglea Merr.,  ja niiden hybridien hedelmät), jäljempänä ’mainitut hedelmät’.  Kyseisten kohtien mukaan komissio vahvistaa edellytykset asianomaisten hedelmien siirtämiselle unionissa, varastoinnille ja jalostukselle. 
            
            
               (3)Jotta vastuussa olevat viralliset elimet ja ammattimaiset toimijat voivat noudattaa mainittuihin hedelmiin sovellettavia edellytyksiä, on aiheellista vaatia, että mainituista hedelmistä annetaan yksityiskohtainen ilmoitus ennen kuin niitä saa siirtää unionissa.
            
            
               (4)Mainittujen hedelmien siirtämisen unionissa olisi tapahduttava vastuussa olevien virallisten elinten valvonnassa, jotta varmistetaan asiaa koskevien edellytysten noudattamisen tehokas valvonta.
            
            
               (5)Mainittujen hedelmien teolliselle jalostukselle olisi vahvistettava erityisedellytykset, joilla varmistetaan unionin alueen kasvinterveyden suojelu haitallisilta organismeilta. Kyseisiin edellytyksiin olisi sisällytettävä tiloja, jätteitä ja sivutuotteita sekä tietojen kirjaamista koskevia säännöksiä.
            
            
               (6)Unionin kasvinterveyden suojelun ja tarvittaessa varastoinnin valvonnan varmistamiseksi mainitut hedelmät olisi varastoitava rekisteröityyn varastoon, jonka varaston sijaintijäsenvaltio on hyväksynyt kyseistä tarkoitusta varten, tavalla, joka estää mainittujen organismien mahdollisen leviämisriskin. Olisi vahvistettava varastointia koskevat erityisedellytykset, jotta varmistetaan kyseisten tuotteiden tehokas jäljitettävyys, kyseisen toiminnan valvonta ja unionin alueen kasvinterveyden suojelu. 
            
            
               (7)Koska jäsenvaltioiden on sovellettava direktiivin (EU) 2017/1279 noudattamisen edellyttämiä kansallisia säännöksiään 1 päivästä tammikuuta 2018, tätä päätöstä olisi sovellettava samasta päivästä.
            
            
               (8)Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset, 
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
               Kohde
            
            
               Tällä päätöksellä vahvistetaan edellytykset kolmansista maista peräisin olevien kasvien Citrus L., Fortunella Swingle, Poncirus Raf., Microcitrus Swingle, Naringi Adans. ja Swinglea Merr. ja niiden hybridien hedelmien siirtämiselle, varastoinnille ja jalostukselle direktiivin 2000/29/EY liitteessä IV olevan A osan I jakson 16.2 kohdan e alakohdassa ja 16.4 kohdan e alakohdassa mainittuihin tarkoituksiin. 
            
            
               2 artikla
               Määritelmät
            
         
         
            
               Tässä päätöksessä tarkoitetaan
            
            
               a)’mainituilla organismeilla’ organismeja Phyllosticta citricarpa (McAlpine) Van der Aa, Xanthomonas citri pv. citri ja Xanthomonas citri pv. aurantifolii.
            
            
               b)’mainituilla hedelmillä’ kolmansista maista peräisin olevia, kasvien Citrus L., Fortunella Swingle, Poncirus Raf., Microcitrus Swingle, Naringi Adans. ja Swinglea Merr. ja niiden hybridien hedelmiä.
            
            
               3 artikla
               Mainittujen hedelmien siirrot unionissa
            
            
               Mainittuja hedelmiä saa siirtää unionissa ainoastaan, jos tuoja on ilmoittanut kunkin säiliön yksityiskohtaiset tiedot saapumispaikan sijaintijäsenvaltion vastuussa olevalle viralliselle elimelle ja tarvittaessa sen jäsenvaltion vastuussa olevalle viralliselle elimelle, jossa teollinen jalostus suoritetaan. 
            
            
               Ilmoitukseen on sisällyttävä seuraavat tiedot:
            
            
               a)mainittujen hedelmien määrä;
            
            
               b)säiliöiden tunnistusnumerot; 
            
            
               c)suunniteltu unioniin tulopäivä ja saapumispaikka;
            
            
               d)jäljempänä 4 artiklassa tarkoitettujen tilojen nimet, osoitteet ja sijaintipaikat.
            
            
               2.Tuojien on ilmoitettava 1 kohdassa tarkoitetuille vastuussa oleville virallisille elimille mahdollisista muutoksista ilmoituksessa lueteltuihin tietoihin heti, kun muutokset ovat tiedossa.
            
            
               3.Mainitut hedelmät saa siirtää muuhun jäsenvaltioon kuin siihen jäsenvaltioon, jonka kautta ne tuotiin unioniin, ainoastaan jos asianomaisten jäsenvaltioiden vastuussa olevat viralliset elimet sopivat keskenään tällaisesta siirrosta. 
            
            
               4.Mainitut hedelmät on kuljetettava viipymättä suoraan 4 artiklassa tarkoitettuihin jalostustiloihin tai 5 artiklassa tarkoitettuun varastoon. Mainittujen hedelmien siirtojen on tapahduttava sen jäsenvaltion vastuussa olevan virallisen elimen valvonnassa, jossa siirto suoritetaan. 
            
            
               5.Siirroissa asianosaisina olevien jäsenvaltioiden on toimittava yhteistyössä tämän artiklan noudattamisen varmistamiseksi.
            
            
               4 artikla
               Mainittujen hedelmien teollista jalostamista koskevat vaatimukset 
            
            
               1.Mainitut hedelmät on jalostettava sellaisella alueella sijaitsevissa tiloissa, jolla ei tuoteta mainittuja hedelmiä. Tilojen on oltava niiden sijaintijäsenvaltion vastuussa olevan virallisen elimen virallisesti rekisteröimiä ja kyseistä tarkoitusta varten hyväksymiä. 
            
            
               2.Mainittujen hedelmien jätteet ja sivutuotteet on käytettävä tai hävitettävä alueella, jolla ei tuoteta mainittuja hedelmiä ja joka sijaitsee siinä jäsenvaltiossa, jossa kyseiset hedelmät on jalostettu.
            
            
               3.Jätteet ja sivutuotteet on hävitettävä sen jäsenvaltion, jossa mainitut hedelmät on jalostettu, vastuussa olevan virallisen elimen hyväksymällä teknisesti perustellulla menetelmällä ja kyseisen elimen valvonnassa siten, että estetään mainittujen organismien mahdollinen leviämisriski.
            
            
               4.Jalostajien on säilytettävä jalostettuja mainittuja hedelmiä koskevat kirjatut tiedot vähintään kolme vuotta ja asetettava ne jalostusjäsenvaltion vastuussa olevan virallisen elimen saataville. Kirjatuissa tiedoissa on mainittava säiliöiden numerot ja tunnusmerkit, vastaanotettujen mainittujen hedelmien määrät sekä yksityiskohtaiset tiedot jätteiden ja sivutuotteiden käytetyistä tai hävitetyistä määristä. 
            
            
               5 artikla
               Mainittujen hedelmien varastointia koskevat vaatimukset
            
         
         
            
               1.Jos mainittuja hedelmiä ei jalosteta välittömästi, ne on varastoitava varastoon, joka on varaston sijaintijäsenvaltion vastuussa olevan virallisen elimen kyseiseen tarkoitukseen rekisteröimä ja hyväksymä. 
            
            
               2.Mainittujen hedelmien erien on oltava erikseen tunnistettavissa. 
            
            
               3.Mainitut hedelmät on varastoitava siten, että estetään mainittujen organismien mahdollinen leviämisriski.
            
            
               
            
               6 artikla
               Soveltamispäivä
            
            
               Tätä päätöstä sovelletaan 1 päivästä tammikuuta 2018.
            
            
               7 artikla
               Osoitus
            
            
               Tämä päätös on osoitettu kaikille jäsenvaltioille.
            
            
               Tehty Brysselissä 15.12.2017
            
            
               
                     Komission puolesta
               
               
                     Vytenis ANDRIUKAITIS
                     Komission jäsen
               
               
            
            
                     
                        
                           
                     
                  
               
         
         
            
                  
                     (1)
                  
                        EYVL L 169, 10.7.2000, s. 1.
               
               
                  
                     (2)
                  
                        Komission täytäntöönpanodirektiivi (EU) 2017/1279, annettu 14 päivänä heinäkuuta 2017, kasveille tai kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä annetun neuvoston direktiivin 2000/29/EY liitteiden I–V muuttamisesta
                     (EUVL L 184, 15.7.2017, s. 33).